29 november 2017 10:41 | Ruud Pieterse | 0
Dit artikel is afkomstig van Computable.nl (https://www.computable.nl/artikel/6252567). © Jaarbeurs IT Media. Valke-lid se pa voor huis doodgeskiet | Maroela Media
ŉ Lid van die Valke se pa is Dinsdagoggend voor sy huis in Melkbosstrand buite Kaapstad doodgeskiet.
Die 74-jarige man is agter die stuur van ŉ motor doodgeskiet. Volgens kapt. Philani Nkwalase, Wes-Kaapse woordvoerder van die direktoraat vir prioriteitsmisdaadondersoeke (die Valke), is hy twee keer geskiet en op die toneel dood verklaar.
“Die motief vir die moord word ondersoek. Lede van die Valke se eenheid vir ernstige georganiseerde misdaad is op die toneel. Niemand is nog in verband met die voorval in hegtenis geneem nie.”
Die oorledene is die pa van ŉ adjudant-offisier speurder van die Valke. Volgens Nkwalase wil hulle nie in die stadium spekuleer of die oorledene die slagoffer van ŉ huurmoord was en of hy dalk verkeerdelik geteiken is en of sy seun eintlik die moontlike teiken was nie.
Volgens die Melkbosstrand-buurtwag het die voorval voor ŉ huis in Harold Ashwellweg plaasgevind. “Ons wil die gemeenskap vra om geduldig te wees en deernis te toon deur nie te spekuleer nie.”
Die polisie het navrae oor die voorval na die Valke verwys.
Baie jammer om dit te hoor, sterkte aan die lid van die Valke en familie. ????????
LV · 2 maande gelede
Tyd dat die Nasionale Kommissaris vervang word,daar is geen plan of strategie nie,almal hardloop soos afkop hoenders rond. Al wat hy ken is die 72uur plan.
En POPCRU moet verban word. Hulle het reuse aandeel in die polisie se agteruitgang wat gehalte diens betref.